《游岘山观颜鲁公洼樽呈谹父》
宋代·李处权

人物如公亦伟哉，洼樽寂寞岘山隈。似闻著履凌风出，不见拿舟弄月回。

往事只应君可纪，幽期孰谓我能开。留诗更约荷花语，莫惜障泥走马来。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。